Komisjoni direktiiv 2001/48/EÜ,

28. juuni 2001,

millega muudetakse direktiivide 86/362/EMÜ ja 90/642/EMÜ (vastavalt teraviljas ja teatavates taimsetes saadustes, kaasa arvatud puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta) lisasid

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja selle pinnal esinevate pestitsiidide jääkide piirnormide kehtestamise kohta, [1] viimati muudetud komisjoni direktiiviga 2001/39/EÜ, [2] eriti selle artiklit 10,

võttes arvesse nõukogu 27. novembri 1990. aasta direktiivi 90/642/EMÜ teatavates taimsetes saadustes, kaasa arvatud puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta, [3] viimati muudetud direktiiviga 2001/39/EÜ, eriti selle artiklit 7,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [4] viimati muudetud komisjoni direktiiviga 2001/47/EÜ, [5] eriti selle artikli 4 lõike 1 punkti f,

ning arvestades järgmist:

(1) Uued toimeained asoksüstrobiin ja metüülkresoksiim on komisjoni direktiividega 98/47/EÜ [6] ja 1999/1/EÜ [7] kantud direktiivi 91/414/EMÜ I lisasse kasutamiseks üksnes fungitsiididena, täpsustamata eritingimusi, mis mõjutavad põllukultuure, mida võib töödelda kõnealuseid toimeaineid sisaldavate taimekaitsevahenditega.

(2) Kõikides direktiividega 86/362/EMÜ ja 90/642/EMÜ hõlmatud saadustes sisalduvate ja nende pinnal esinevate jääkide piirnormid on asoksüstrobiini puhul kindlaks määratud komisjoni direktiividega 1999/71/EÜ [8] ja 2000/48/EÜ [9] ning metüülkresoksiimi puhul komisjoni direktiiviga 2000/58/EÜ. [10]

(3) Kõnealuste piirnormide kindlaksmääramisel tõdeti, et neid piirnorme tuleks jälgida ja muuta, et võtta arvesse uut teavet ja uusi andmeid. Direktiivides 1999/71/EÜ, 2000/48/EÜ ja 2000/58/EÜ on tunnistatud, et liikmesriigid peaksid muu teravilja ning puu- ja köögivilja puhul kehtestama ajutised siseriiklikud piirnormid asoksüstrobiini või metüülkresoksiimi sisaldavate taimekaitsevahendite heakskiitmise raames ning et need piirnormid tuleks teatada komisjonile vastavalt direktiivi 91/414/EMÜ artikli 4 lõike 1 punktis f esitatud nõuetele. Selle hõlbustamiseks on mõned direktiividega 1999/71/EÜ ja 2000/48/EÜ ning kõik direktiiviga 2000/58/EÜ kindlaksmääratud piirnormid kehtestatud ajutiselt, mis võimaldab liikmesriikidel anda lube taimekaitsevahendite uuteks kasutusviisideks ja teatada sellest komisjonile kõnealuses artiklis kirjeldatud korras. Kõnealuses artiklis sätestatakse, et kui on olemas ajutine ühenduse piirnorm ja kui uue kasutusviisi puhul see norm ületataks, kehtestab luba väljaandev liikmesriik enne loa andmist ajutise siseriikliku jääkide piirnormi vastavalt direktiivi 91/414/EMÜ artikli 4 lõike 1 punktile f.

(4) Tarbijate nõuetekohaseks kaitsmiseks kokkupuute eest sellistes saadustes sisalduvate ja nende pinnal esinevate jääkidega, mille jaoks ei ole luba antud, peeti direktiivide 1999/71/EÜ, 2000/48/EÜ ja 2000/58/EÜ vastuvõtmisel asjakohaseks kehtestada kõnealuste saaduste puhul ajutiseks jääkide piirnormiks analüütiliselt määratud alammäär. Kõnealuste ajutiste piirnormide kehtestamine ühenduse tasandil ei piira liikmesriikide poolt ajutiste lubade andmist asoksüstrobiini ja/või metüülkresoksiimi kasutamiseks selliste saaduste puhul vastavalt direktiivi 91/414/EMÜ artikli 4 lõike 1 punktile f.

(5) Taimekaitsevahendi kasutamiseks loa andmiseks peavad liikmesriigid kohaldama direktiivi 91/414/EMÜ VI lisas sätestatud ühtseid põhimõtteid, et hinnata eelkõige toimikut, mis vastab direktiivi 91/414/EMÜ III lisas esitatud nõuetele ja mille taotleja on esitanud loa saamiseks. Direktiivi 91/414/EMÜ III lisa A osa 8. jaos nõutakse, et taotlejad esitaksid teatava teabe, sealhulgas kavandatavad jääkide piirnormid ning täieliku põhjenduse ja hinnangu potentsiaalse ja tegeliku kokkupuute kohta toidu kaudu ja muul viisil. Direktiivi 91/414/EMÜ VI lisa B osa punktis 2.4.2 ja C osa punktis 2.5 nõutakse, et liikmesriigid peavad hindama esitatud teavet jääkide mõju kohta inimeste või loomade tervisele ja keskkonnale ning tegema otsused lubade andmise kohta, tagades, et esinevad jäägid kajastavad taimekaitsevahendi miinimumkoguseid, mis on vajalikud piisava kaitse saavutamiseks vastavalt heale põllumajandustavale ja mida kasutatakse nii, et jääkide kogus on vastavalt asjaoludele lõikuse või tapmise ajal või pärast ladustamist vähenenud miinimumini.

(6) On esitatud uusi andmeid asoksüstrobiini kasutamise kohta baklažaanide, punapiparde, kaera, humala ja värskete ja kuivatatud herneste puhul ning metüülkresoksiimi kasutamise kohta spargli, maasikate ja muude väikeste puuviljade ja marjade puhul. Kõnealuseid uusi andmeid on hinnatud ja on leitud, et on asjakohane vaadata üle kõnealuste saaduste puhul direktiividega 1999/71/EÜ, 2000/48/EÜ ja 2000/58/EÜ kehtestatud ajutised jääkide piirnormid.

(7) Direktiivi 91/414/EMÜ I lisasse kandmisega vormistati asoksüstrobiini tehniline ja teaduslik hinnang 22. aprillil 1998 komisjoni aruandena asoksüstrobiini kohta. Kõnealuses aruandes määrati asoksüstrobiini aktsepteeritavaks päevadoosiks (ADI) 0,1 mg/kg kehamassi kohta päevas. Direktiivi 91/414/EMÜ I lisasse kandmisega vormistati metüülkresoksiimi tehniline ja teaduslik hinnang 16. oktoobril 1998 komisjoni aruandena metüülkresoksiimi kohta. Kõnealuses aruandes määrati metüülkresoksiimi aktsepteeritavaks päevadoosiks (ADI) 0,4 mg/kg kehamassi kohta päevas. Tarbijate eluaegset kokkupuutumist toiduainetega, mida on töödeldud asoksüstrobiini või metüülkresoksiimiga, on hinnatud ja mõõdetud vastavalt Euroopa Ühenduses kasutatavatele menetlustele ja tavadele, võttes arvesse Maailma Tervishoiuorganisatsiooni avaldatud juhiseid, [11] ning on välja arvutatud, et käesolevas direktiivis kindlaksmääratud jääkide piirnormid ei põhjusta kõnealuste aktsepteeritavate päevadooside ületamist.

(8) Asoksüstrobiini ja metüülkresoksiimi direktiivi 91/414/EMÜ I lisasse kandmisele eelnenud hindamiste ja arutluste käigus ei täheldatud nende ainete puhul ägedat toksilist mõju, mis nõuaks akuutse standarddoosi kehtestamist.

(9) Käesolevas direktiivis sätestatud piirnormide osas on ühenduse kaubanduspartneritega Maailma Kaubandusorganisatsiooni kaudu konsulteeritud ja nende arvamusi kõnealuste piirnormide osas on arvesse võetud. Komisjon selgitab talle esitatud heakskiidetud andmete alusel, kas teatavate pestitsiidide ja põllukultuuride kombinatsioonide puhul on võimalik määrata kindlaks jääkide piirnorm impordi jaoks.

(10) Taimede teaduskomitee nõuandeid ja soovitusi eelkõige pestitsiididega töödeldud toiduainete tarbijate kaitse kohta on arvesse võetud.

(11) Käesoleva direktiiviga ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 86/362/EMÜ II lisa A osasse lisatakse asoksüstrobiini kohta järgmine kanne:

"Pestitsiidide jäägid | Piirnorm (mg/kg) |

Asoksüstrobiin | 0,3 Kaer |

Artikkel 2

Direktiivi 90/642/EMÜ II lisa veerud pealkirjadega "Asoksüstrobiin" ja "Metüülkresoksiim" asendatakse käesoleva direktiivi lisas esitatud veergudega.

Artikkel 3

Liikmesriigid kohaldavad direktiivi 2000/42/EÜ artikli 3 lõikes 2 sätestatud nõuet "Atsefaadi piirnorm virsikute puhul on 0,02(*) mg/kg" alates 1. detsembrist 2001.

Artikkel 4

1. Käesolev määrus jõustub järgmisel päeval pärast selle avaldamist Euroopa Ühenduste Teatajas.

2. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 28. veebruariks 2002. Liikmesriigid teatavad neist viivitamata komisjonile.

3. Liikmesriigid rakendavad neid norme alates 1. märtsist 2002.

4. Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 5

Käesolev direktiiv on adresseeritud liikmesriikidele.

Brüssel, 28. juuni 2001

Komisjoni nimel

komisjoni liige

David Byrne

[1] EÜT L 221, 7.8.1986, lk 37.

[2] EÜT L 148, 1.6.2001, lk 70.

[3] EÜT L 350, 14.12.1990, lk 71.

[4] EÜT L 230, 19.8.1991, lk 1.

[5] EÜT L 175, 28.6.2001, lk 21.

[6] EÜT L 191, 7.7.1998, lk 50.

[7] EÜT L 21, 28.1.1999, lk 21.

[8] EÜT L 194, 27.7.1999, lk 36.

[9] EÜT L 197, 3.8.2000, lk 26.

[10] EÜT L 244, 29.9.2000, lk 78.

[11] Juhised pestitsiidijääkide toidu kaudu omandamise hindamiseks (läbi vaadatud), mille on koostanud GEMS/Food Programme koostöös pestitsiidijääkide Codex'i komiteega, avaldatud Maailma Tervishoiuorganisatsiooni poolt 1997. aastal (WHO/FSF/FOS.97.7).

--------------------------------------------------

LISA

Nende üksiksaaduste rühmad ja näited, mille suhtes jääkide piirnorme kohaldatakse | Pestitsiidide jäägid ja jääkide piirnormid (mg/kg) |

Asoksüstrobiin | Metüülkresoksiim |

1.Puuvili, värske, kuivatatud või kuumtöötlemata, külmutatud, suhkrulisandita; pähklid

i)TSITRUSVILJAD | 0,05 | 0,05 |

Greipfruudid | | |

Sidrunid | | |

Laimid | | |

Mandariinid (sh klementiinid ja samalaadsed hübriidid) | | |

Apelsinid | | |

Pomelod | | |

Muud | | |

ii)PÄHKLIPUU VILJAD (koortega või koorteta) | 0,1 | 0,1 |

Mandlid | | |

Parapähklid | | |

Kašupähklid | | |

Kastanid | | |

Kookospähklid | | |

Sarapuupähklid | | |

Makadaamiapähklid | | |

Pekaanipähklid | | |

Piiniapähklid | | |

Pistaatsiad | | |

Kreeka pähklid | | |

Muud | | |

iii)ÕUNVILJAD | 0,05 | 0,2 |

Õunad | | |

Pirnid | | |

Küdooniad | | |

Muud | | |

iv)LUUVILJAD | 0,05 | 0,05 |

Aprikoosid | | |

Kirsid | | |

Virsikud (sh nektariinid ja samalaadsed hübriidid) | | |

Ploomid | | |

Muud | | |

v)MARJAD JA VÄIKSED PUUVILJAD

a)Laua- ja veiniviinamarjad | 2 | 1 |

Lauaviinamarjad | | |

Veiniviinamarjad | | |

b)Maasikad (v.a metsmaasikad) | 0,05 | 0,05 |

c)Koguviljad (v.a metsamarjad) | 0,05 | 0,05 |

Murakad | | |

Põldmurakad | | |

Logani murakad | | |

Vaarikad | | |

Muud | | |

d)Muud väiksed puuviljad ja marjad (v.a metsamarjad) | 0,05 | |

Mustikad | | |

Jõhvikad | | |

Sõstrad (punased, mustad ja valged) | | 1 |

Karusmarjad | | 1 |

Muud | | 0,05 |

e)Looduses kasvavad marjad ja viljad | 0,05 | 0,05 |

vi)MUUD

Avokaadod | | |

Banaanid | 2 | |

Datlid | | |

Viigimarjad | | |

Kiivid | | |

Kääbusapelsinid | | |

Litšid | | |

Mangod | | |

Oliivid | | 0,2 |

Kannatuslille viljad | | |

Ananassid | | |

Granaatõunad | | |

Muud | 0,05 | 0,05 |

2.Köögiviljad, värsked või kuumtöötlemata, külmutatud või kuivatatud

i)JUUR- JA MUGULVILJAD | 0,05 | 0,05 |

Söögipeet | | |

Porgand | | |

Juurseller | | |

Mädarõigas | | |

Maapirn | | |

Pastinaak | | |

Juurpetersell | | |

Redis | | |

Aed-piimjuur | | |

Maguskartul | | |

Kaalikas | | |

Naeris | | |

Jamss | | |

Muud | | |

ii)SIBULKÖÖGIVILJAD | 0,05 | 0,05 |

Küüslauk | | |

Sibul | | |

Šalott | | |

Talisibul | | |

Muud | | |

iii)VILIKÖÖGIVILJAD

a)Maavitsalised

Tomatid | 2 | 0,5 |

Punapiprad | 2 | 1 |

Baklažaanid | 2 | 0,5 |

Muud | 0,05 | 0,05 |

b)Kõrvitsalised – söödav koor | 1 | 0,05 |

Kurk | | |

Kornišonid | | |

Kabatšokid | | |

Muud | | |

c)Kõrvitsalised mittesöödav koor | 0,5 | 0,2 |

Melonid | | |

Patissonid | | |

Arbuusid | | |

Muud | | |

d)Suhkrumais | 0,05 | 0,05 |

iv)KAPSASKÖÖGIVILJAD | 0,05 | 0,05 |

a)Õisik-kapsad

Spargelkapsas | | |

Lillkapsas | | |

Muud | | |

b)Peakapsad

Rooskapsas | | |

Peakapsas | | |

Muud | | |

c)Lehtkapsad

Hiina kapsas | | |

Lehtkapsas | | |

Muud | | |

d)Nuikapsas | | |

v)LEHTKÖÖGIVILJAD JA VÄRSKED MAITSETAIMED | 0,05 | 0,05 |

a)Salat ja muu sarnane

Salatkress | | |

Põldkännak | | |

Salat | | |

Eskariool | | |

Muud | | |

b)Spinat ja muu sarnane

Spinat | | |

Lehtpeet (mangold) | | |

Muud | | |

c)Ürt-allikkress | | |

d)Salatsigur | | |

e)Maitsetaimed

Aed-harakputk | | |

Murulauk | | |

Petersell | | |

Lehtseller | | |

Muud | | |

vi)KAUNVILJAD (värsked) | | 0,05 |

Oad (kaunadega) | | |

Oad (kaunadeta) | | |

Herned (kaunadega) | 0,5 | |

Herned (kaunadeta) | 0,2 | |

Muud | 0,05 | |

vii)VARSKÖÖGIVILJAD (värsked) | 0,05 | 0,05 |

Spargel | | |

Hispaania artišokk | | |

Seller | | |

Apteegitill | | |

Artišokk | | |

Porrulauk | | |

Rabarber | | |

Muud | | |

viii)SEENED | 0,05 | 0,05 |

a)Kultuurseened | | |

b)Looduses kasvavad seened | | |

3.Kaunviljad | | 0,05 |

Uba | | |

Läätsed | | |

Herned | 0,1 | |

Muud | 0,05 | |

4.Õliseemned | 0,05 | 0,1 |

Linaseemned | | |

Maapähklid | | |

Mooniseemned | | |

Seesamiseemned | | |

Päevalilleseemned | | |

Rapsiseemned | | |

Sojaoad | | |

Sinepiseemned | | |

Puuvillaseemned | | |

Muud | | |

5.Kartul: | 0,05 | 0,05 |

Varajane kartul | | |

Söögikartul | | |

6.Tee (Kuivatatud lehed ja varred, fermenditud või mitte, Camellia sinensis) | 0,1 | 0,1 |

7.Humal (kuivatatud), sh humalakäbi graanulid ja kontsentreerimata pulber | 20 | 0,1 |

--------------------------------------------------